La història de la casa, segons el que corria en aquella època, deia que el matrimoni que hi habitava tenia dos fills. El primer era un noi trempat, en Ferran, que marxà de casa molt jove per tal de veure món; la segona era una nena que, confirmant sempre les paraules del Mossèn, ja fos per malaltia, deformitat o alguna deficiència que avergonyia la família, vivia a les golfes.